Diari Oficial de la Generalitat Valenciana


Sumari del DOGV 568, del 15-04-1987 (1987/808571)

DECRET 33/1987, de 13 de abril, del Consell de la Generalitat Valenciana, pel qual es regulen les dietes i les gratificacions a percebre pels membres de les Juntes Electorals i personal al seu servei.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/04/13/33/dof/vci/html**

### Dades del document

Número de DOGV
:   568

Data del DOGV
:   15-04-1987

Secció del DOGV
:   DISPOSICIONS GENERALS

Número del document
:   1987/808571


Data del document
:   13-04-1987

Organisme emissor
:   Presidència de la Generalitat

Tipus de document
:   Decret

Decret 33/1987, de 13 d'abril, del Consell de la Generalitat Valenciana, pel qual es regulen les dietes i les gratificacions a percebre pels membres de les Juntes Electorals i personal al seu servei.  
Convocades les eleccions a les Corts Valencianes per Decret 16/1987, de 13 d'abril, del President de la Generalitat Valenciana, i d'acord amb el que disposa l'article 22.2 de la Llei Orgànica del Règim Electoral General en relació amb la seua disposició addicional primera, punt dos, correspon al Consell de la Generalitat Valenciana de fixar les dietes i les gratificacions que han de percebre els membres de les Juntes Electorals, tant de la Comunitat Valenciana com de les Provincials i de Zona.   
Tanmateix, atés que la data de celebració d'aquestes eleccions coincideix amb la de les eleccions municipals i al Parlament Europea, d'àmbit estatal, es regulen en aquest Decret Ics dietes i les gratificacions que corresponen als membres de la .Junta Electoral de la Comunitat Valenciana, les competències de la qual es limiten als comicis autonòmics.   
Pel que fa als membres de les Juntes Electorals Provincials i de Zona, per tal com les seues compensacions econòmiques bàsiques han estat fixades per l'Administració Central, es regulen només les dietes i les gratificacions complementàries que els corresponen per la participació en l'administració del procés electoral valencià.   
En atenció d'aquests motius, i amb la deliberació prèvia del Consell de la Generalitat Valenciana en la reunió del dia 13 d'abril de 1987.   
DECRETE:   
Article primer  
Els membres de la Junta Electoral de la Comunitat Valenciana percebran, pel període de temps que dure el seu mandat, en concepte de gratificació, les quantitats següents:   
- President: 350.000 pessetes.   
- Vice- presidente: llO.OOO pessetes.   
- Vocals: 100.000 pessetes.   
- Secretari: 200.000 pessetes.   
Així mateix, tots els membres de l'esmentada Junta Electoral percebran, per cada una de les sessions a què efectivament assistesquen, la quantitat de 4.000 pessetes.   
Article segon  
Un. Si com a conseqüència de la assistència a les sessions de la Junta Electoral de la Comunitat Valenciana els seus membres havien de desplaçar-se fora del terme municipal de València i del de la residència habitual, meritarien, en concepte de dietes, fins a la quantitat màxima de 14.500 pessetes per persona i dia.   
Dos. Així mateix, percebran les despeses de locomoció efectivament realitzades, amb la justificació prèvia corresponent. Si per al desplaçament es feia ús del vehicle propi, la indemnització per quilòmetre recorregut seria de 17 pessetes.   
Article tercer  
Un. Els membres de les Juntes Electorals Provincials i de Zona percebran, pel període de temps que dure el seu mandat, en concepte de gratificació, una quantitat equivalent al 35% de la que pel mateix concepte fixe l'Administració Central. A més, i per cada una de les sessions a què efectivament assistesquen per a resoldre qüestions relatives al procés electoral valencià, percebran la quantitat de 2.500 pessetes.   
Dos. Quan als membres de les Juntes Provincials i de Zona els serà necessari de desplaçar-se fora de la residència habitual per a assistir a les sessions d'aquelles i hi faran ús de vehicle propi, tindran dret a la indemnització de 17 pessetes per quilòmetre.   
Article quart  
Un. El personal funcionari posat al servei de la Junta Electoral de la Comunitat Valenciana percebrà pel període de temps que dure el procés electoral, en concepte de gratificació, les quantitats que a continuació es fixen per raó dels grups a què pertanyen:   
- Grup A, B o assimilat: 100.000 pessetes.   
- Grup C, D o assimilat: 50.000 pessetes.   
- Grup E o assimilat: 25.000 pessetes.   
Dos. Així mateix, i en els casos en què la Generalitat no optàs per adscriure personal al seu càrrec a les Juntes Electorals Provincials i de Zona, els funcionaris que hi presten servei percebran pel període de temps que dure el procés electoral, en concepte de gratificació, una quantitat equivalent al 35% de la que, per aquest concepte, fixe l'Administració Central.   
Article cinqué  
El personal al servei de la Generalitat Valenciana o d'altra Administració Publica, que col·labore en el procés electoral, podrà rebre gratificació pels treballs extraordinaris efectuats en el seu desplegament.   
DISPOSICIÓ FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, 13 d'abril de 1987.   
El President de la Generalitat  
JOAN LERMA I BLASCO


Còpia Permalink ELI